pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-SME D Bank รู้ใจผู้รับเหมา ทุ่มวงเงิน ‘สินเชื่อเสริมสภาพคล่องผู้รับเหมา’ เพิ่ม 3,000 ลบ. แถมขยายกู้สูงถึง 50 ลบ. ช่วยเป็นลมใต้ปีกคว้าโอกาสรับงานจัดซื้อจัดจ้างภาครัฐ
วันจันทร์ที่ 23 พฤษภาคม 2565
SME D Bank รู้ใจผู้รับเหมา ทุ่มวงเงิน ‘สินเชื่อเสริมสภาพคล่องผู้รับเหมา’ เพิ่ม 3,000 ลบ.  แถมขยายกู้สูงถึง 50 ลบ. ช่วยเป็นลมใต้ปีกคว้าโอกาสรับงานจัดซื้อจัดจ้างภาครัฐ
“สินเชื่อเสริมสภาพคล่องผู้รับเหมา” จาก SME D Bank สุดฮอต เอสเอ็มอีผู้รับเหมาก่อสร้างแห่กู้ลอตแรกเต็มวงเงิน เดินหน้าเติมวงเงินโครงการอีก 3,000 ลบ. พร้อมเพิ่มวงเงินกู้สูงสุดต่อรายเป็น 50 ลบ. หนุนคว้าโอกาสรับงานจัดซื้อจัดจ้างภาครัฐ มูลค่า 1.3 ลบ.
“สินเชื่อเสริมสภาพคล่องผู้รับเหมา” จาก SME D Bank สุดฮอต เอสเอ็มอีผู้รับเหมาก่อสร้างแห่กู้ลอตแรกเต็มวงเงิน เดินหน้าเติมวงเงินโครงการอีก 3,000 ล้านบาท พร้อมเพิ่มวงเงินกู้สูงสุดต่อรายเป็น 50 ล้านบาท หนุนคว้าโอกาสรับงานจัดซื้อจัดจ้างภาครัฐ มูลค่า 1.3 ล้านล้านบาท และรับงานภาคเอกชนที่จะกลับมาเดินหน้าธุรกิจหลังเปิดประเทศ
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากที่ SME D Bank ได้เปิดตัว “สินเชื่อเสริมสภาพคล่องผู้รับเหมา” วงเงิน 1,000 ล้านบาท เมื่อปลายปี 2564 ที่ผ่านมา ปรากฎว่า ได้รับความสนใจจากผู้ประกอบการเอสเอ็มอีกลุ่มธุรกิจผู้รับเหมาก่อสร้าง รับจ้างทําของ หรือรับจ้างบริการที่มีผู้ว่าจ้างเป็นหน่วยงานภาครัฐหรือเอกชน อย่างสูง ทําให้ขณะนี้วงเงินดังกล่าวเต็มจํานวนแล้ว ดังนั้น SME D Bank จึงขยายวงเงินสินเชื่อโครงการดังกล่าวเพิ่มอีก 3,000 ล้านบาท พร้อมขยายวงเงินกู้สูงสุดต่อรายจาก 15 ล้านบาทเป็นถึง 50 ล้านบาท เพื่อตอบโจทย์สนับสนุนให้เอสเอ็มอีกลุ่มผู้รับเหมาก่อสร้าง คว้าโอกาสจากนโยบายสนับสนุนให้เอสเอ็มอีเข้าถึงงานจัดซื้อจัดจ้างภาครัฐ มูลค่ากว่า 1.3 ล้านล้านบาทต่อปี รวมถึง สามารถรับงานจัดซื้อจัดจ้างภาคเอกชนที่จะขยายตัวเพิ่มขึ้นจากการเปิดประเทศ
สําหรับคุณสมบัติผู้กู้เป็นนิติบุคคล ดําเนินธุรกิจรับเหมามาไม่น้อยกว่า 1 ปี อัตราดอกเบี้ยเริ่มต้น MLR+1.0% ต่อปี สนับสนุนการดําเนินธุรกิจของผู้รับเหมา ด้วยรูปแบบสินเชื่อหมุนเวียนแบบแพ็กเกจ ให้วงเงินกู้ระยะสั้น (P/N) ควบคู่กับวงเงินสินเชื่อแฟคตอริ่ง ช่วยให้ผู้ประกอบการมีสภาพคล่องเพียงพอ บริหารจัดการงานได้ต่อเนื่อง ไม่มีสะดุด
นอกจากนั้น SME D Bank ยังสนับสนุนด้าน "งานพัฒนา" ควบคู่โดยประสานหน่วยงานพันธมิตร เช่น สํานักงานส่งเสริมวิสาหกิจขนาดกลางและขนาดย่อม (สสว.) จัดกิจกรรมยกระดับเตรียมพร้อมเอสเอ็มอีเข้าถึงการจัดซื้อจัดจ้างภาครัฐ
ทั้งนี้ ผู้ประกอบการที่สนใจใช้บริการ “สินเชื่อเสริมสภาพคล่องผู้รับเหมา” สามารถแจ้งความประสงค์ผ่านช่องทางต่าง ๆ เช่น เว็บไซต์ https://www.smebank.co.th/ , LINE Official Account : SME Development Bank เป็นต้น รวมถึง สาขาของ SME D Bank ทั่วประเทศ สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-​PM’s statement delivered at working lunch focuses on maritime cooperation and health/pandemic recovery
วันเสาร์ที่ 14 พฤษภาคม 2565
​PM’s statement delivered at working lunch focuses on maritime cooperation and health/pandemic recovery
​PM’s statement delivered at working lunch focuses on maritime cooperation and health/pandemic recovery
May 13, 2022, at 1130hrs (Washington DC, U S.A. local time), at the U.S. Department of State, Prime Minister and Defense Minister Gen. Prayut Chan-o-cha attended and delivered a statement at the working lunch hosted by the Honorable Kamala Devi Harris, Vice President of the United States of America. Government Spokesperson Thanakorn Wangboonkongchana disclosed gist of his statement as follows:
The Prime Minister thanked U.S. Vice President for the warm welcome, and agreed on the Vice President’s statement, “The History of the 21st Century Will Be Written in the Asia-Pacific”. He was of the view that ASEAN and the U.S. actively cooperate to overcome various new challenges.
According to the Prime Minister, priorities should be made on COVID-19 response and post-pandemic recovery, and promotion of long-term public health security. ASEAN and the U.S. may tighten cooperation in R&D on medicines and medical supplies, expansion of regional vaccine production base, and development of modern medicine in a bid to promote public health security and enhance innovation capacity of the region. Genomics Thailand, located in the country’s Eastern Economic Corridor (EEC), is an important step forward for the development of Thai public healthcare system.
Human capital development will also enhance the region’s strength and immunity, particularly in the 4IR era when digital technology plays an important role in all dimensions. The U.S. may consider investing and providing support to ASEAN’s digital startups and MSMEs. The Prime Minister also mentioned Thailand Digital Velley in the EECi.
The Prime Minister also shared his thoughts on maritime cooperation which will benefit both ASEAN and the U.S., the two regions connected by the Pacific Ocean. Maritime security management on the basis of an agreed upon framework of rules and procedures will enable all concerned parties to utilize marine resources in a sustainable manner. Thailand has, therefore, placed great importance on promoting maritime cooperation, especially in the fight against the IUU fishing. The country also proposed the establishment of ASEAN Network for Combating IUU Fishing (AN-IUU) as a center for sharing information and strengthening regional collaboration against IUU fishing. ASEAN welcomes the U.S.’s sharing of standard practices and technology transfer to enhance efficiency in monitoring, control and surveillance of IUU fishing in the region.
The Prime Minister stated that constructive cooperation would bring about sustainable development and growth in the region, and hoped that ASEAN and the U.S. commit to advancing cooperation and promoting stable relationship into the new era.
รัฐบาลไทย-ข่าวทำเนียบรัฐบาล-Cabinet approves 14,510.3059 million Baht for payment of remunerations and compensation to medical personnel and public health workers
วันศุกร์ที่ 5 สิงหาคม 2565
Cabinet approves 14,510.3059 million Baht for payment of remunerations and compensation to medical personnel and public health workers
Cabinet approves 14,510.3059 million Baht for payment of remunerations and compensation to medical personnel and public health workers
August 2, 2022, Government Spokesperson Thanakorn Wangboonkongchana disclosed that the cabinet, in its meeting today, approved in principle 6 programs for payment of remunerations and compensation to medical personnel and public health workers. The 6 programs are:
Bureau of Health Emergency Respond’s program for solving of emerging infectious disease (COVID-19)
Office of Permanent Secretary to Ministry of Public Health’s personnel compensation program for extra duties
Department of Medical Services’ program on relief and remedial compensation for people affected by COVID-19
Department of Medical Sciences’ risk compensation program for performing COVID-19 related services
Department of Mental Health’s risk compensation program for performing COVID-19 related services
Department of Health’s support program for medical and public health administration for COVID-19 situation
The budget framework of 14,510.3059million Baht is approved for the above 6 programs. Ministry of Public Health is also ordered to adjust the budget framework according to actual expenses as of June 2022. Disbursement of the budget should also be adjusted according to the activities undertaken under the 6 programs.
รัฐบาลไทย-ข่าวทำเนียบรัฐบาล-กรมทางหลวง ขยาย ทล.319 บ.หนองบัวหมู – อ.พนมสารคาม จ.ปราจีนบุรี ใกล้แล้วเสร็จ
วันจันทร์ที่ 14 มีนาคม 2565
กรมทางหลวง ขยาย ทล.319 บ.หนองบัวหมู – อ.พนมสารคาม จ.ปราจีนบุรี ใกล้แล้วเสร็จ
รองรับเขตพัฒนาเศรษฐกิจพิเศษภาคตะวันออกไปสู่พื้นที่ตะวันออกเฉียงเหนือและภาคกลาง
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ดําเนินการโครงการก่อสร้างขยายทางหลวงหมายเลข 319 สายปราจีนบุรี - อําเภอพนมสารคาม ตอนบ้านหนองบัวหมู - อําเภอพนมสารคาม ใกล้แล้วเสร็จ ระหว่าง กม. ที่ 22+300 - 47+765 ระยะทางยาวประมาณ 21.35 กิโลเมตร ในพื้นที่อําเภอเมืองปราจีนบุรีและศรีมโหสถ จังหวัดปราจีนบุรี ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการเขตพัฒนาพิเศษภาคตะวันออกและการก่อสร้างทางหลวงรองรับเขตพัฒนาพิเศษภาคตะวันออก
ทางหลวงหมายเลข 319 สายปราจีนบุรี - อําเภอพนมสารคาม ตอนบ้านหนองบัวหมู - อําเภอพนมสารคาม เป็นเส้นทางหลักที่เชื่อมโยงระหว่าง 3 จังหวัด ได้แก่ ฉะเชิงเทรา ปราจีนบุรี และนครนายก ซึ่งมีความสําคัญในการเดินทางและการขนส่งสินค้าจากพื้นที่เขตเศรษฐกิจพิเศษตะวันออก (EEC) ไปสู่พื้นที่ตะวันออกเฉียงเหนือและภาคกลางให้มีความสะดวก รวดเร็ว และปลอดภัย เป็นเส้นทางคมนาคมขนส่งหลักเชื่อมโยงตัวเมืองจังหวัดปราจีนบุรีกับอําเภอพนมสารคาม จังหวัดฉะเชิงเทรา อีกทั้งยังเชื่อมโยงกับพื้นที่นิคมอุตสาหกรรมและท่าเรือในพื้นที่ชายฝั่งภาคตะวันออก เช่น ท่าเรือแหลมฉบัง เป็นต้น โดยปัจจุบันทางหลวงหมายเลข 319 สายปราจีนบุรี - อําเภอพนมสารคาม มีปริมาณจราจรค่อนข้างหนาแน่น และมีแนวโน้มเพิ่มสูงขึ้น ซึ่งเป็นสาเหตุทําให้เกิดปัญหาด้านจราจรและอุบัติเหตุ โดยเฉพาะในชั่วโมงเร่งด่วน และวันหยุดเทศกาลต่าง ๆ ดังนั้นจึงจําเป็นต้องดําเนินการพัฒนาขยายเส้นทางคมนาคมเพื่อเสริมสร้างศักยภาพโครงข่ายทางหลวงให้สมบูรณ์ และสนับสนุนยุทธศาสตร์การพัฒนาประเทศในด้านต่าง ๆ
โครงการก่อสร้างขยายทางหลวงหมายเลข 319 สายปราจีนบุรี - อําเภอพนมสารคาม ตอนบ้านหนองบัวหมู - อําเภอพนมสารคาม อยู่ในพื้นที่อําเภอเมืองปราจีนบุรีและศรีมโหสถ จังหวัดปราจีนบุรี แบ่งการก่อสร้างออกเป็น 2 ตอน โดยตอนที่ 1 ระหว่าง กม. ที่ 22+300 - 30+538 ระยะทางประมาณ 8.23 กิโลเมตร ผิวทางเป็นแอสฟัลท์คอนกรีต และตอนที่ 2 ระหว่าง กม. ที่ 34+639 - 47+765 ระยะทางประมาณ 13.12 กิโลเมตร ผิวทางเป็นคอนกรีต ระยะทางประมาณ 21.35 กิโลเมตร เป็นการก่อสร้างมาตรฐานทางชั้นพิเศษ ก่อสร้างขยายจาก 2 ช่องจราจร เป็น 4 ช่องจราจร (ไป - กลับข้างละ 2 ช่องจราจร) และบางช่วงขยายจาก 2 ช่องจราจร เป็น 6 ช่องจราจร (ไป - กลับข้างละ 3 ช่องจราจร) ผิวทางเป็นแอสฟัลท์คอนกรีต ผิวจราจรกว้าง ช่องละ 3.5 เมตร ไหล่ทางชนิดเดียวกับผิวทาง ด้านนอกกว้างข้างละ 2.5 เมตร แบ่งทิศทางจราจรด้วยเกาะกลาง กว้าง 5.1 เมตร รวมงานติดตั้งไฟฟ้าแสงสว่าง ไฟสัญญาณจราจรและไฟกระพริบบนทางหลวง งบประมาณทั้งสิ้น 1,536,098,000 บาท
ทั้งนี้ โครงการดังกล่าวก่อสร้างแล้วเสร็จจะเป็นการสนับสนุนระบบโลจิสติกส์เข้าพื้นที่เขตเศรษฐกิจพิเศษภาคตะวันออก ช่วยเพิ่มประสิทธิภาพการคมนาคมขนส่งให้มีความสะดวก รวดเร็ว และปลอดภัยในการเดินทาง เพิ่มขีดความสามารถในการรองรับปริมาณจราจร เกิดการพัฒนาพื้นที่สองข้างทางมีผลต่อการสนับสนุนด้านการท่องเที่ยว เศรษฐกิจ สังคม และการปกครอง เกิดการพัฒนาคุณภาพชีวิตความเป็นอยู่และอาชีพของประชาชน ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ครม. ไฟเขียว (ร่าง) แผนพัฒนาประชากรเพื่อการพัฒนาประเทศระยะยาว ปี 65 - 80 ด้วย 6 ยุทธศาสตร์รองรับอนาคต
วันพฤหัสบดีที่ 19 พฤษภาคม 2565
ครม. ไฟเขียว (ร่าง) แผนพัฒนาประชากรเพื่อการพัฒนาประเทศระยะยาว ปี 65 - 80 ด้วย 6 ยุทธศาสตร์รองรับอนาคต
.....
ที่ประชุม ครม. (17 พ.ค. 65) เห็นชอบร่างแผนพัฒนาประชากรเพื่อการพัฒนาประเทศระยะยาว ปี 2565 - 2580 ด้วยกรอบแนวทางการพัฒนา 3 ด้าน คือ การเกิดอย่างมีคุณภาพ/ การอยู่อย่างมีคุณภาพและมีส่วนร่วมในการพัฒนาประเทศ/ การแก่และตายอย่างมีคุณภาพ โดยคํานึงถึงอิทธิพลของเทคโนโลยี สื่อสังคมออนไลน์ และเจเนอเรชั่น ที่ส่งผลให้การดํารงชีวิตของประชาชนเปลี่ยนไปจากอดีต
.
6 ยุทธศาสตร์ของ (ร่าง) แผนพัฒนาประชากรเพื่อการพัฒนาประเทศระยะยาว ประกอบด้วย
1.การสร้างครอบครัวที่มีคุณภาพ และพัฒนาระบบที่เอื้อต่อการมีและการเลี้ยงดูบุตร
2.การพัฒนายกระดับผลิตภาพประชากร
3.การยกระดับความมั่นคงทางการเงิน
4.การสร้างเสริมสุขภาวะเพื่อลดการตายก่อนวัยอันควร และมีระบบดูแลระยะยาวและช่วงท้ายของชีวิต
5.การสร้างสภาพแวดล้อมที่เอื้อต่อการดํารงชีวิตอย่างมีคุณภาพกับทุกกลุ่มวัย
6.การบริหารจัดการด้านการย้ายถิ่น
.
การดําเนินการแบ่งเป็น 2 ระยะ คือ ระยะเร่งด่วน ที่เน้นการจัดการกับปัญหาที่เป็นผลพวงจากสถานการณ์กโรคโควิด-19 และระยะยาว เน้นการสร้างครอบครัวคุณภาพ พัฒนาระบบการศึกษาและการเรียนรู้ตลอดชีวิต เพื่อสร้างรายได้อย่างมั่นคงตามแนวคิด “ชุมชนน่าอยู่ สุขภาวะดี มีงานทํา”
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้าง JSL สั่ง กสร. เร่งดูแลช่วยเหลือสิทธิตามกฎหมาย
วันพฤหัสบดีที่ 30 มิถุนายน 2565
รมว.เฮ้ง ห่วงลูกจ้าง JSL สั่ง กสร. เร่งดูแลช่วยเหลือสิทธิตามกฎหมาย
รัฐมนตรีว่าการกระทรวงแรงงาน ห่วงลูกจ้าง “บริษัท เจ เอส แอล โกลบอล มีเดีย จํากัด” ที่จะถูกเลิกจ้าง สั่งกรมสวัสดิการและคุ้มครองแรงงานและหน่วยงานในสังกัด เร่งตรวจสอบข้อเท็จจริงและช่วยเหลือลูกจ้างให้ได้รับสิทธิประโยชน์ตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่สื่อมวลชนเสนอข่าวว่า บริษัท เจ เอส แอล โกลบอล มีเดีย จํากัด แจ้งเลิกจ้างพนักงาน จํานวน 89 คน โดยให้มีผลการเลิกจ้าง ตั้งแต่วันที่ 1 กรกฎาคมนี้ เป็นต้นไป ตนได้สั่งการให้กรมสวัสดิการและคุ้มครองแรงงาน (กสร.) เฝ้าระวังและให้ส่งพนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 4 ลงพื้นที่ตรวจสอบข้อเท็จจริงทันที ในเบื้องต้นได้รับทราบข้อมูลว่า บริษัทฯ มีสํานักงานใหญ่ตั้งอยู่เลขที่ 154 ซอยลาดพร้าว 107 ถนนลาดพร้าว แขวงคลองจั่น เขตบางกะปิ กรุงเทพมหานคร ประกอบกิจการผลิตรายการโทรทัศน์ สาเหตุการเลิกจ้างนั้นเนื่องจากบริษัทฯ ขาดทุนสะสมมาโดยตลอด เพราะเกิดการเปลี่ยนแปลงในอุตสาหกรรมสื่อ ทําให้การดําเนินธุรกิจของบริษัทฯ ได้รับผลกระทบอย่างมากจึงจะยุติการดําเนินงานบางส่วนลง
นายสุชาติ ยังกล่าวต่อว่า ผมได้สั่งการให้หน่วยงานในสังกัดกระทรวงแรงงาน เข้าช่วยเหลือลูกจ้างบริษัทดังกล่าว โดยจะเข้าไปให้คําปรึกษา แนะนํา ข้อกฎหมายและสิทธิประโยชน์ต่างๆ ที่ลูกจ้างพึงได้รับตามกฎหมายคุ้มครองแรงงานและกฎหมายประกันสังคม พร้อมทั้งเตรียมตําแหน่งงานว่างรองรับกรณีลูกจ้างมีความประสงค์จะหางานใหม่ หรือหากลูกจ้างต้องการเปลี่ยนสายงานหรือเพิ่มทักษะด้านอาชีพก็สามารถเข้ารับการฝึกอบรมเพื่อพัฒนาทักษะฝีมือแรงงานได้ทันที
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ลูกจ้างที่ได้รับผลกระทบจากกรณีดังกล่าว สามารถยื่นคําร้อง คร.7 กรณี ค่าจ้างค้างจ่าย ค่าชดเชย สินจ้างแทนการบอกกล่าวล่วงหน้า และเงินอื่นตามที่ตกลงกับนายจ้าง และยื่นคําขอรับเงินสงเคราะห์จากกองทุนสงเคราะห์ลูกจ้างต่อพนักงานตรวจแรงงาน สํานักงานสวัสดิการและคุ้มครองแรงงานในพื้นที่ 4 (เขตคันนายาว บางกะปิ ลาดพร้าว บึงกุ่ม วังทองหลาง) โทรศัพท์ 0 2510 2806 หรือยื่นคําร้อง คร.7 ผ่านระบบรับคําร้องอิเล็กทรอนิกส์กรมสวัสดิการและคุ้มครองแรงงาน หรือโทรสายด่วนกระทรวงแรงงาน 1506 กด 3 หรือ 1546 กรมสวัสดิการและคุ้มครองแรงงานได้
รัฐบาลไทย-ข่าวทำเนียบรัฐบาล-รัฐบาลส่งเสริมเกษตรแปลงใหญ่ สร้างความเข้มแข็งเกษตรกร
วันอาทิตย์ที่ 22 สิงหาคม 2564
รัฐบาลส่งเสริมเกษตรแปลงใหญ่ สร้างความเข้มแข็งเกษตรกร
วันพฤหัสบดีที่ 8 กรกฏาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้านโยบายเกษตรแปลงใหญ่ ส่งเสริมการรวมกลุ่มเกษตรกรเพื่อสร้างความเข้มแข็ง โดยในปีที่ผ่านมามีเกษตรกรเข้าร่วม 1,366 แปลง 60,000 ราย ในพื้นที่กว่า 700,000 ไร่ ส่วนโครงการยกระดับเกษตรแปลงใหญ่ด้วยเกษตรสมัยใหม่และเชื่อมโยงตลาด ที่ดําเนินการอยู่ในปัจจุบัน มีเป้าหมายจะสนับสนุนการซื้อเครื่องมืออุปกรณ์แก่เกษตรกรกว่า 5,000 แปลง ครอบคลุมเกษตรกรกว่า 200,000 ราย ในพื้นที่กว่า 5 ล้านไร่ โดยมีเกษตรกรเข้าร่วมโครงการแล้วกว่า 3,000 แปลง ทั้งนี้ การรวมกลุ่มเป็นแปลงใหญ่จะช่วยให้เกษตรกรสามารถลดต้นทุนการผลิตได้ มีอํานาจในการต่อรองมากขึ้น สร้างความเข้มแข็งให้แก่กลุ่มเกษตรกรได้เป็นอย่างดี
“รวมไทยสร้างชาติ” กับสํานักโฆษก สํานักเลขาธิการนายกรัฐมนต
รัฐบาลไทย-ข่าวทำเนียบรัฐบาล-ส่งแพทย์ชนบท เสริมทัพทีมแพทย์ กทม. ร่วมควบคุมโควิดในชุมชน
วันอาทิตย์ที่ 25 กรกฎาคม 2564
ส่งแพทย์ชนบท เสริมทัพทีมแพทย์ กทม. ร่วมควบคุมโควิดในชุมชน
....
พื้นที่ กทม. เป็นพื้นที่ที่พบการระบาดของโรคโควิด-19 เพิ่มขึ้นอย่างรวดเร็ว ที่ผ่านหลายหน่วยงานไม่ว่าจะเป็นทีมสาธารณสุข กทม. ตํารวจ ทหาร (CCRT) ได้ลงพื้นที่แก้ไขปัญหาเชิงรุกในชุมชนอย่างต่อเนื่อง แต่ก็ยังไม่ครอบคลุมทุกจุด
.
ล่าสุด แพทย์ชนบทจากทั่วประเทศ ได้ร่วมใจกันจัดทีมบุคลากรการแพทย์กว่า 13 ทีม ส่งตรงลงพื้นที่ กทม. ร่วมปฏิบัติการควบคุมโรคโควิด ซึ่งส่วนใหญ่เป็นพื้นที่รอยต่อของ กทม. เช่น เขตมีนบุรี บางขุนเทียน หนองจอก ตลิ่งชัน เป็นต้น
.
โดยใช้กลยุทธ์ Ring Vaccination คือ การลงชุมชนจัดการกลุ่มเสี่ยง ทําการตรวจเพื่อค้นหาผู้ติดเชื้อ ด้วยชุดตรวจ Antigen Test Kit สําหรับกลุ่มที่มีความเสี่ยงต่ําจะจัดการให้ได้รับวัคซีนป้องกันทันที โดยตั้งเป้าตรวจเชื้อ 10,000 คนต่อวัน
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ที่ปรึกษารัฐมนตรีว่าการกระทรวงยุติธรรม ประชุมหน่วยงาน จังหวัดราชบุรี เตรียมพร้อมจัดงานไกล่เกลี่ย ชวนชาวเมืองโอ่งร่วมงาน
วันอังคารที่ 14 มิถุนายน 2565
ที่ปรึกษารัฐมนตรีว่าการกระทรวงยุติธรรม ประชุมหน่วยงาน จังหวัดราชบุรี เตรียมพร้อมจัดงานไกล่เกลี่ย ชวนชาวเมืองโอ่งร่วมงาน
ที่ปรึกษารัฐมนตรีว่าการกระทรวงยุติธรรม ประชุมหน่วยงาน จังหวัดราชบุรี เตรียมพร้อมจัดงานไกล่เกลี่ย ชวนชาวเมืองโอ่งร่วมงาน หวังช่วยปลดทุกข์-แบ่งเบาภาระ ยันทําได้จริงไม่ใช่โฆษณา
นายธนวัชร นิติกาญจนา ที่ปรึกษารมว.ยุติธรรม เปิดเผยว่า ตนได้ร่วมประชุมกับหน่วยงานต่างๆ ภายในจังหวัดราชบุรี เพื่อเตรียมความพร้อมการจัดงานมหกรรมไกล่เกลี่ยหนี้สินครัวเรือนจังหวัดราชบุรี และยุติธรรมพบประชาชน ที่จะจัดในวันศุกร์ที่ 17 มิ.ย.นี้ ที่โรงแรม ณ เวลา อ.เมืองราชบุรี ซึ่งภาพรวมถือว่าน่าพอใจ มีการจัดเตรียมความพร้อมและประชาสัมพันธ์โครงการอย่างเข้มข้น โดยได้ประสานไปยังจังหวัด และอบจ. แจ้งไปยังผู้นําท้องถิ่น เช่น กํานัน ผู้ใหญ่บ้าน ส.อบจ. และส.อบต. ให้ช่วยแจ้งแก่ลูกบ้าน รวมทั้งยังจัดทําเสียงตามสายในหมู่บ้านและวิทยุท้องถิ่น เพื่อเพิ่มการรับรู้ และจัดขบวนรถแห่โฆษณาประชาสัมพันธ์ เพื่อให้ประชาชนเกิดความตื่นตัว นอกจากนี้ยังได้เปิดการลงทะเบียนล่วงหน้าเพื่ออํานวยความสะดวกอีกด้วย ซึ่งผลการตอบรับถือว่าดีพอสมควร โดยงานครั้งนี้มีเป้าหมายผู้ร่วมงาน 3,912 ราย ทุนทรัพย์ 366 ล้านบาท
"ผมอยากเชิญชวนลูกหนี้ในจังหวัดราชบุรีหรือพื้นที่ใกล้เคียงมาร่วมงานไกล่เกลี่ยกันเยอะๆ ที่ผ่านมาเราได้เห็นแล้วว่าการมางานนี้ลูกหนี้ได้ประโยชน์มากจริงๆ ทั้งการได้ลดเงินต้น ลดดอกเบี้ยและค่าปรับ หลายคนได้ปลดหนี้ในทันที ในฐานะที่ผมเป็นคนราชบุรีก็อยากช่วยเหลือพี่น้องทุกคน ให้แบ่งเบาภาระ ลดความทุกข์ใจ กลับมามีชีวิตที่เดินหน้าต่อไปได้ และสุดท้ายต้องขอขอบคุณทุกหน่วยงานในสังกัดกระทรวงยุติธรรม และหน่วยงานในจังหวัดราชบุรีที่ให้ความร่วมมือเป็นอย่างดีในการช่วยเหลือพี่น้องประชาชน"นายธนวัชร กล่าว
รัฐบาลไทย-ข่าวทำเนียบรัฐบาล-เปิดงาน SUBCON Thailand 2021 เชื่อมโยงผู้ซื้อ/ผู้ผลิตชิ้นส่วนไทยสู่ตลาดโลก
วันพฤหัสบดีที่ 23 กันยายน 2564
เปิดงาน SUBCON Thailand 2021  เชื่อมโยงผู้ซื้อ/ผู้ผลิตชิ้นส่วนไทยสู่ตลาดโลก
เลขาธิการบีโอไอกล่าวต้อนรับเข้าสู่การจัดงาน SUBCON Thailand 2021 Virtual Edition งานแสดงชิ้นส่วนอุตสาหกรรมและการจับคู่ธุรกิจชั้นนําของภูมิภาคอาเซียนในรูปแบบออนไลน์ ระหว่างวันที่ 20 – 27 กันยายนนี้
คาดเกิดการจับคู่ซื้อขายออนไลน์ระหว่างผู้ซื้อและผู้ผลิตชิ้นส่วนมากกว่า 300 คู่ มูลค่าไม่ต่ํากว่า 1,000 ล้านบาท
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)กล่าวต้อนรับเข้าสู่การจัดงานSUBCON Thailand2021Virtual Editionงานแสดงชิ้นส่วนอุตสาหกรรมและการจับคู่ธุรกิจชั้นนําของภูมิภาคอาเซียน จัดขึ้นระหว่างวันที่20 – 27กันยายน2564ซึ่งจากสถานการณ์การแพร่ระบาดของไวรัสโควิด-19 ที่ส่งผลกระทบกับทุกประเทศทั่วโลก การจัดงานSUBCON Thailand2021ปีนี้ จึงจัดเป็นรูปแบบออนไลน์ทั้งสิ้น เพื่อที่จะยังคงกิจกรรมสร้างโอกาสด้านการค้าและการลงทุนให้กับอุตสาหกรรมชิ้นส่วนที่เข้าร่วมงานทั้งในระดับภูมิภาคและระดับนานาชาติเช่นเคยศักยภาพของอุตสาหกรรมสนับสนุนหรืออุตสาหกรรมชิ้นส่วนนั้นเป็นปัจจัยสําคัญของความสําเร็จในอุตสาหกรรมหลักๆ ของประเทศไทย เช่น อุตสาหกรรมยานยนต์ไฟฟ้าและอิเล็กทรอนิกส์ เครื่องจักร หุ่นยนต์ และระบบอัตโนมัติ เป็นต้น ซึ่งที่ผ่านมา บีโอไอได้ดําเนินกิจกรรมต่างๆ อย่างต่อเนื่องเพื่อส่งเสริมอุตสาหกรรมชิ้นส่วนให้เติบโตและมีศักยภาพในการแข่งขัน เพื่อให้ประเทศไทยเป็นผู้เล่นหลักในห่วงโซ่อุปทานระดับโลก และการจัดงานSUBCON Thailandถือเป็นหนึ่งในเครื่องมือที่จะช่วยส่งเสริมให้สามารถบรรลุวัตถุประสงค์ดังกล่าว
“แม้ว่าสถานการณ์โควิดยังไม่คลี่คลาย แต่งานซับคอนไทยแลนด์ยังคงเป็นกิจกรรมสําคัญที่เราเดินหน้าเพื่อให้เป็นสถานที่พบปะทางธุรกิจที่สําคัญสําหรับผู้ประกอบการในอุตสาหกรรมเป้าหมายของประเทศ ในปีนี้คาดว่าจะมีผู้ซื้อชิ้นส่วนอุตสาหกรรมรายใหญ่กว่า 100 รายจากทั่วโลก และผู้ผลิตชิ้นส่วนคุณภาพสูงกว่า 80 รายจากอุตสาหกรรมหลัก เช่น ยานยนต์ เครื่องใช้ไฟฟ้า อิเล็กทรอนิกส์ เครื่องจักรและอุตสาหกรรมแห่งอนาคต อาทิ การบํารุงรักษาและซ่อมแซมการบิน อุปกรณ์ทางการแพทย์ ระบบราง หุ่นยนต์ และระบบอัตโนมัติ เป็นต้น และคาดว่าจะเกิดการจับคู่ธุรกิจออนไลน์มากกว่า 300 คู่ คิดเป็นมูลค่าธุรกิจไม่ต่ํากว่า 1,000 ล้านบาท ซึ่งเชื่อมั่นอย่างยิ่งว่าความสําเร็จของงานดังกล่าวจะนําไปสู่การฟื้นตัวของซัพพลายเออร์ผลิตชิ้นส่วนในประเทศไทย และการเติบโตของซัพพลายเชนในประเทศไทย ในอุตสาหกรรมที่มีแนวโน้มขยายตัวในตลาดโลกในขณะนี้” เลขาธิการบีโอไอกล่าว
*******************************
รัฐบาลไทย-ข่าวทำเนียบรัฐบาล-​รองโฆษกฯ แจ้ง ระบบลงทะเบียนขอรับรองมาตรฐาน SHA ปรับให้สะดวกขึ้นและเร็วขึ้นวอนผู้ประกอบการรายย่อยอย่ากังวล
วันจันทร์ที่ 8 พฤศจิกายน 2564
​รองโฆษกฯ แจ้ง ระบบลงทะเบียนขอรับรองมาตรฐาน SHA ปรับให้สะดวกขึ้นและเร็วขึ้นวอนผู้ประกอบการรายย่อยอย่ากังวล
​รองโฆษกฯ แจ้ง ระบบลงทะเบียนขอรับรองมาตรฐาน SHA ปรับให้สะดวกขึ้นและเร็วขึ้นวอนผู้ประกอบการรายย่อยอย่ากังวล
นางสาวรัชดา ธนาดิเรก รองโฆษกประจําสํานักนายกรัฐมนตรี ได้ชี้แจงถึงข้อกังวลเกี่ยวกับการกําหนดหลักเกณฑ์เพื่อขอรับรองมาตรฐาน SHA ว่าอาจมีบางขั้นตอนที่ทําให้ผู้ประกอบการรายเล็กเข้าถึงได้ยาก เป็นการเสียโอกาสจากการดําเนินนโยบายเปิดประเทศ ทั้งนี้ ขอยืนยันว่ารัฐบาลมุ่งเน้นการดําเนินงานเพื่อเอื้อประโยชน์แก่คนทุกกลุ่มอย่างเท่าเทียมกัน และหากมีสิ่งใดที่ยังเป็นอุปสรรค หรือต้องแก้ไขเพื่อให้การบริการประชาชนมีประสิทธิภาพมากขึ้น รัฐบาลจะเร่งปรับปรุงโดยทันที
ในส่วนของการขอรับรองมาตรฐาน SHA นั้น โดยที่มาตรฐาน SHA เป็นแนวทางในการปฏิบัติตามมาตรการสาธารณสุขและมาตรฐานความปลอดภัยด้านสุขอนามัยสําหรับการบริการในภาคอุตสาหกรรมท่องเที่ยว ครอบคลุมทุกกิจการภาคท่องเที่ยวและภาคบริการ (10 กิจการ/กิจกรรม) ขณะนี้ ขั้นตอนการสมัครเพื่อรับมาตรฐาน SHA ได้มีการปรับปรุงแล้วไม่ให้ยุ่งยากซับซ้อน ส่วนข้อจํากัดที่เกิดขึ้นในช่วงแรก ผ่านการลงทะเบียนผ่านเว็บไซต์ www.ThailandSHA.com ทางการท่องเที่ยวแห่งประเทศไทยได้แก้ไขและพัฒนาระบบให้สอดรับกับจํานวนผู้ประกอบการที่สนใจลงทะเบียนมากขึ้น อาทิ ภาพถ่ายที่ใช้ประกอบการสมัคร สามารถใช้กล้องโทรศัพท์มือถือถ่ายได้ และปรับขั้นตอนการอนุมัติให้รวดเร็วขึ้น ขณะเดียวกัน การท่องเที่ยวแห่งประเทศไทย ยังได้เพิ่มช่องทางการลงทะเบียนให้กับผู้ประกอบการ โดยได้จัดตั้งศูนย์อํานวยความสะดวก และให้คําปรึกษาในการลงทะเบียน SHA (SHA Clinic) สําหรับผู้ประกอบการที่ไม่สามารถลงทะเบียนผ่านระบบออนไลน์ได้ โดยผู้ประกอบการสามารถเดินทางมาลงทะเบียนได้โดยตรง ณ บริเวณลานจอดรถชั้น G อาคารการท่องเที่ยวแห่งประเทศไทย สํานักงานใหญ่ ถนนเพชรบุรี เขตราชเทวี กรุงเทพมหานคร ตั้งแต่วันที่ 5 ถึง 19 พฤศจิกายน 2564 ตั้งแต่เวลา 10.00 - 16.00 น. ไม่เว้นวันหยุดราชการ
นางสาวรัชดาฯ ย้ําการดําเนินการของรัฐบาลทําเพื่อประชาชน นโยบายที่กําหนดขึ้นต้องการให้ประชาชนทุกคนเข้าถึงด้วยความเท่าเทียม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทราบดีและมีความห่วงใยจึงได้สั่งการให้หน่วยงานที่เกี่ยวข้องตรวจสอบ หากมีประเด็นไดที่ประชาชนยังไม่ได้รับความสะดวกเท่าที่ควรให้เร่งแก้ไขเพื่ออํานวยความสะดวกให้ประชาชนเข้าถึงสิทธิประโยชน์ที่กําหนดเป็นนโยบายให้ประชาชนทุกคน
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 6 กรกฎาคม 2564 พนักงานติดเชื้อไวรัส COVID-19 จำนวน 3 ราย
วันอังคารที่ 6 กรกฎาคม 2564
ประกาศ ขสมก. ประจําวันที่ 6 กรกฎาคม 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 6 กรกฎาคม 2564 พนักงานติดเชื้อไวรัส COVID-19 จํานวน 3 ราย
1) พนักงานเก็บค่าโดยสารรถธรรมดา สาย 95 ก คนที่ 1 เขตการเดินรถที่ 1
2) พนักงานเก็บค่าโดยสารรถธรรมดา สาย 95 ก คนที่ 2 เขตการเดินรถที่ 1
3) พนักงานขับรถโดยสารธรรมดา สาย 156 เขตการเดินรถที่ 8
รัฐบาลไทย-ข่าวทำเนียบรัฐบาล-ปลัด สธ. ติดตามมาตรการ Covid Free Setting อ.แม่สอด และ อ.พบพระ จ.ตาก
วันจันทร์ที่ 20 ธันวาคม 2564
ปลัด สธ. ติดตามมาตรการ Covid Free Setting  อ.แม่สอด และ อ.พบพระ จ.ตาก
ปลัดกระทรวงสาธารณสุข ติดตามมาตรการ Covid Free Setting กิจการต่างๆ ในอําเภอแม่สอดและอําเภอพบพระ จังหวัดตาก พร้อมมอบป้ายรับรอง Thai Stop COVID-19 Plus (Covid Free Setting) สร้างความมั่นใจผู้รับบริการ ย้ําปฏิบัติตามมาตรการเคร่งครัด
ปลัดกระทรวงสาธารณสุข ติดตามมาตรการCovid Free Setting กิจการต่างๆ ในอําเภอแม่สอดและอําเภอพบพระ จังหวัดตาก พร้อมมอบป้ายรับรอง Thai Stop COVID-19 Plus (Covid Free Setting) สร้างความมั่นใจผู้รับบริการ ย้ําปฏิบัติตามมาตรการเคร่งครัด ส่วนพื้นที่พักคอยผู้หนีภัยจากการสู้รบให้ปฏิบัติตามแนวทางป้องกันการแพร่ระบาด
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า เมื่อวันที่19 ธันวาคม 2564 ได้ลงพื้นที่พร้อมด้วยนายแพทย์ธงชัย กีรติหัตถยากร รองปลัดกระทรวงสาธารณสุข นายแพทย์ภาณุมาศ ญาณเวทย์สกุลผู้ตรวจราชการกระทรวงสาธารณสุข เขตสุขภาพที่ 2 นายแพทย์วิทยา พลสีลา นายแพทย์สาธารณสุขจังหวัดตาก และคณะฯ ติดตามมาตรการ Covid Free Setting ในกิจการต่างๆ อาทิ ร้านอาหาร สถานที่ท่องเที่ยว โรงแรม ในอําเภอแม่สอด และอําเภอพบพระ จังหวัดตาก และมอบป้ายรับรองThai Stop COVID-19 Plus (Covid Free Setting)แก่กิจการที่ผ่านการประเมินตามมาตรฐานของกรมอนามัย เพื่อสร้างความมั่นใจแก่ผู้รับบริการ โดยได้เน้นย้ําให้ปฏิบัติตามมาตรการอย่างเคร่งครัด ทั้ง การจัดสภาพแวดล้อมไม่ให้แออัด รักษาระยะห่าง ทําความสะอาดจุดสัมผัสร่วมอยู่เสมอ ผู้ให้บริการต้องได้รับวัคซีนอย่างน้อย 2 เข็มครบ 100% และตรวจ ATK เป็นระยะ
นอกจากนี้ ได้ตรวจเยี่ยมให้กําลังใจเจ้าหน้าที่ และผู้หนีภัยการสู้รบในพื้นที่พักคอย ณ โรงเรียนชุมชนบ้านแม่ตาวกลาง มิตรภาพที่26 อําเภอแม่สอด จังหวัดตาก พร้อมทั้งมอบหน้ากากอนามัย และแนะนํามาตรการต่างๆ เกี่ยวกับการป้องกันการแพร่ระบาดของโรคโควิด 19 เพื่อให้เจ้าหน้าที่และผู้หนีภัยได้ปฏิบัติตัวอย่างถูกต้อง ไม่เกิดปัญหาการแพร่ระบาดของโรคตามมา
*********************************** 20 ธันวาคม 2564
รัฐบาลไทย-ข่าวทำเนียบรัฐบาล-กรมการขนส่งทางบก กระทรวงคมนาคม กำชับ 8 มาตรการคุมเข้มความปลอดภัยในสถานตรวจสภาพรถ (ตรอ.) ทั่วประเทศ
วันพุธที่ 25 สิงหาคม 2564
กรมการขนส่งทางบก กระทรวงคมนาคม กําชับ 8 มาตรการคุมเข้มความปลอดภัยในสถานตรวจสภาพรถ (ตรอ.) ทั่วประเทศ
ป้องกันโควิด-19 เพื่อความปลอดภัยของผู้ปฏิบัติงานและประชาชนที่นํารถไปตรวจสภาพ
นายยงยุทธ นาคแดง รองอธิบดีกรมการขนส่งทางบก กระทรวงคมนาคม เปิดเผยว่า สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) มีการแพร่ระบาดในหลายจังหวัดและขยายเป็นวงกว้าง และยังคงมีแนวโน้มในการติดเชื้อเพิ่มขึ้นอย่างต่อเนื่อง การดําเนินงานของสถานตรวจสภาพรถ (ตรอ.) ยังคงมีความจําเป็นในการตรวจสอบรถที่อยู่ระหว่างการใช้งาน เพื่อให้รถยังคงมีสมรรถนะที่ดีต่อการขับขี่บนท้องถนนอย่างปลอดภัย กรมการขนส่งทางบกจึงขอความร่วมมือผู้ได้รับใบอนุญาตจัดตั้งสถานตรวจสภาพรถ ผู้ควบคุมการตรวจสภาพรถ และเจ้าหน้าที่ตรวจสภาพรถ ดําเนินการป้องกันและควบคุมโรคติดเชื้อไวรัสโคโรนา 2019 (COVID-19) เพื่อความปลอดภัยของผู้ปฏิบัติงานและประชาชนที่เข้ารับบริการ ดังนี้ สวมหน้ากากอนามัยหรือหน้ากากผ้าให้ถูกต้อง รัดกุมตลอดเวลาที่ปฏิบัติงาน สวมเสื้อแขนยาวหรือปลอกแขน เพื่อป้องกันผิวหนังหรือเหงื่อสัมผัสกับอุปกรณ์ภายในรถ และสวมถุงมือขณะทําการตรวจสภาพรถ จัดให้มีที่คลุมเบาะที่นั่งผู้ขับรถ พวงมาลัย และคันเกียร์ ซึ่งอาจทําด้วยผ้าหรือวัสดุหุ้มที่สามารถป้องกันการสัมผัสโดยตรง และขณะนํารถเข้าช่องตรวจสภาพต้องปิดเครื่องปรับอากาศ และเปิดกระจกรถ กําหนดจุดรอคิวและรักษาระยะห่างของประชาชนและผู้ปฏิบัติงานให้มีระยะห่างตามมาตรการด้านสาธารณสุข และจัดให้มีแอลกอฮอล์เจลทําความสะอาด หรือสบู่ล้างมือไว้ในบริเวณทางเข้า – ออกอาคาร ห้องน้ํา ที่นั่งพักคอย โต๊ะหรือเคาน์เตอร์ที่ให้บริการ และทุกจุดที่สัมผัสประตูหรือลูกบิดสําหรับประชาชน รวมทั้งทําความสะอาดด้วยน้ํายาฆ่าเชื้อภายในสถานตรวจสภาพรถเป็นประจําสม่ําเสมอ และมีการตรวจวัดอุณหภูมิร่างกายของผู้ปฏิบัติงานก่อนปฏิบัติงาน และประชาชนที่นํารถเข้ารับการตรวจสภาพก่อนรับบริการ ขอความร่วมมือประชาชนที่นํารถเข้ารับการตรวจสภาพลงชื่อ หมายเลขโทรศัพท์เคลื่อนที่ วันเวลาที่เข้าใช้บริการ และสแกน QR Code “ไทยชนะ” และหลีกเลี่ยงการเข้าร่วมกิจกรรมหรือเดินทางไปในสถานที่เสี่ยงต่อการแพร่ระบาดของโรคติดเชื้อไวรัสโคโรนา 2019 (COVID-19)
รองอธิบดีกรมการขนส่งทางบก กล่าวเพิ่มเติมว่า การตรวจสภาพรถมีวัตถุประสงค์เพื่อลดความเสี่ยงการเกิดอุบัติเหตุที่อาจเกิดจากความบกพร่องของตัวรถหรืออุปกรณ์ส่วนควบ โดยมีการกําหนดระยะเวลาการตรวจสภาพรถแต่ละประเภท เช่น รถยนต์ที่มีอายุการงานใช้งานครบ 7 ปีขึ้นไป หรือรถจักรยานยนต์ที่มีอายุการใช้งานครบ 5 ปี ขึ้นไป ต้องนํารถเข้าตรวจสภาพกับสถานตรวจสภาพรถ (ตรอ.) ก่อนชําระภาษีรถประจําปี ภายใต้การควบคุม กํากับ ดูแลการดําเนินงานของสถานตรวจสภาพรถ (ตรอ.) อย่างใกล้ชิด โดยมีศูนย์ควบคุมระบบตรวจสภาพรถ (VICC) ทั้งในส่วนกลางและส่วนภูมิภาคทั่วประเทศ
ทําหน้าที่ตรวจสอบความถูกต้องของข้อมูลผลการตรวจสภาพรถ ความถูกต้องในการปฏิบัติงานของสถานตรวจสภาพรถ (ตรอ.) ผ่านกล้องโทรทัศน์วงจรปิด (CCTV) รวมถึงให้เจ้าของรถสามารถตรวจสอบผลการตรวจสภาพรถได้ด้วยตนเอง โดยสแกน QR Code
ในใบรายงานผลการตรวจสภาพรถ หรือตรวจสอบผ่านเว็บไซต์ที่ https://v5.inspection.in.th/inspectionreport/searchinfo ทั้งนี้ ขอให้เจ้าของรถนํารถเข้าตรวจสภาพจริง ณ สถานตรวจสภาพรถ (ตรอ.) ที่ได้รับอนุญาตจากกรมการขนส่งทางบก เพื่อความปลอดภัยในการใช้งานรถ และป้องกันการถูกหลอกลวงจากมิจฉาชีพในทุกรูปแบบ พร้อมกําชับสถานตรวจสภาพรถ (ตรอ.) ทุกแห่ง ดําเนินการตรวจสภาพรถให้ครบถ้วนถูกต้องทุกขั้นตอนตามที่ทางราชการกําหนดด้วย
รัฐบาลไทย-ข่าวทำเนียบรัฐบาล-ฝ่ายความมั่นคง เร่งเตรียมกำลังสนับสนุนมาตรการรัฐ ร่วมหยุดเชื้อเพื่อชาติไปด้วยกัน
วันอังคารที่ 13 กรกฎาคม 2564
ฝ่ายความมั่นคง เร่งเตรียมกําลังสนับสนุนมาตรการรัฐ ร่วมหยุดเชื้อเพื่อชาติไปด้วยกัน
พล.ท.คงชีพ ตันตระวาณิชย์ โฆษก กห. เปิดเผยว่า
พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห.ได้ประชุม หน่วยงาน กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม เพื่อเร่งเตรียมความพร้อมสนับสนุนการปฏิบัติตามมาตรการ ศบค.ที่กําหนด
ภาพรวมฝ่ายความมั่นคงโดย ศปม.ได้เร่งปรับแผนและสนธิกําลัง ทั้งทหาร ตํารวจและฝ่ายปกครอง โดยใช้กําลัง ตร.เป็นหลัก กระจายลงพื้นที่จัดตั้ง จุดตรวจ จุดสกัดร่วม รวมทั้งจัดตั้งสายตรวจเคลื่อนที่เร็ว ลงปฏิบัติการในพื้นที่สีแดงเข้ม ซึ่งเป็นพื้นที่ควบคุมสูงสุดและเข้มงวดทั้ง 10 จว.แล้ว ตั้งแต่ 0600 : 10 ก.ค.64 ที่ผ่านมา
โดยได้ร่วมจัดตั้งจุดตรวจในพื้นที่ กทม.รวม 88 จุด พื้นที่ 5 จว.ปริมณฑล จํานวน 22 จุด และใน 4 จชต.รวม 35 จุด ร่วมกันทําหน้าที่ในการสร้างความเข้าใจและให้คําแนะนําการปฏิบัติกับประชาชนถึงมาตรการต่างๆ ที่ ศบค.กําหนด โดยเฉพาะการจํากัดการปฏิบัติในการเคลื่อนย้าย รวมทั้งข้อกําหนดและข้อจํากัดในกิจกรรมและเวลาที่กําหนด ทั้งนี้จะเริ่มเข้มงวดบังคับใช้กฎหมายต่อเนื่องตั้งแต่ 12 ก.ค.64 เป็นต้นไป เพื่อคัดกรองการเดินทางข้าม จว.ในพื้นที่สีแดงเข้ม รวมทั้งเป็นส่วนหนึ่งของมาตรการหยุดแพร่กระจายของโรคและการดูแลรักษาความปลอดภัยของประชาชนจากปัญหาอาชญากรรมในคราวเดียวกัน
ขณะเดียวกัน ทุกเหล่าทัพอยู่ระหว่างเร่งขยายขีดความสามารถของบุคลากรทางการแพทย์แถวสอง และยกระดับขีดความสามารถ รพ.สนามให้สามารถรองรับผู้ป่วยสีเหลืองและแดงที่เพิ่มขึ้นอย่างเพียงพอ รวมทั้งได้จัดรถพยาบาลสนับสนุนการเคลื่อนย้ายผู้ป่วยตามบ้าน เข้าสู่ระบบการรักษาแล้ว 9,296 รายโดยทํางานร่วมกับ สธ.อย่างใกล้ชิด
พล.อ.ชัยชาญ’ ได้กําชับ ขอให้ทุกเหล่าทัพและตร.สนับสนุน ศปม.ในการเตรียมกําลังเสริมและปรับแผนให้สอดรับครอบคลุมงานความมั่นคงตามข้อกําหนดของ ศบค.ที่จะประกาศ โดยให้ประสานทํางานร่วมกับฝ่ายปกครองของจว.และ กทม.โดยเฉพาะคณะกรรมการควบคุมโรค จว.อย่างใกล้ชิด และขอให้ทุกเหล่าทัพให้ความสําคัญ คงความเข้มข้นเฝ้าระวังพื้นที่ชายแดนป้องกันการลักลอบเข้าเมืองผิดกฎหมายอย่างต่อเนื่องกันไป หลังจาก 5 วันที่ผ่านมา สามารถจับผู้ลักลอบเข้าเมืองได้เกือบ 300 คน
นอกจากนั้น พล.อ.ชัยชาญ’ ยังได้ย้ําให้ทุกเหล่าทัพ วางแผนกระจายกําลังเข้าไปช่วยเหลือประชาชนในชุมชนที่ได้รับผลกระทบจากมาตรการควบคุมโรคของรัฐที่กําหนด โดยขอให้จัดรถครัวสนามและสิ่งของจําเป็นเข้าไปช่วยเหลือชุมชนต่างๆ รวมทั้งเตรียมพร้อมจัดรถพยาบาลเข้าไปช่วยเหลือนําพาผู้ป่วยตามบ้าน เข้ารับการรักษาใน รพ.สนามที่จัดตั้งขึ้นโดยเร็ว
พร้อมย้ําในตอนท้ายว่า พล.อ.ประยุทธ์’ นรม.และรมว.กห.ได้ย้ํา ขอให้เจ้าหน้าที่ฝ่ายความมั่นคง ปฏิบัติหน้าที่บังคับใช้กฎหมายและประชาสัมพันธ์สร้างความเข้าใจกับประชาชนไปพร้อมๆกัน เพื่อให้เกิดการสนับสนุนและความร่วมมือกันหยุดเชื้อควบคุมโรคในสถาการณ์วิกฤตที่ต้องการความร่วมมือกันทุกฝ่ายสูงสุด พร้อมทั้งได้แสดงความห่วงใยในการปฏิบัติของเจ้าหน้าที่ด่านหน้าในระดับพื้นที่ทุกนาย โดยขอให้ปฏิบัติหน้าที่ด้วยความระมัดระวังไม่ประมาทและขอให้ทุกเหล่าทัพ เร่งฉีดวัคซีนให้กับเจ้าหน้าที่ด่านหน้าที่ปฏิบัติงานในพื้นที่ทุกนายเป็นการเร่งด่วน
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี เผยลูกหนี้บัตรเครดิต-ผู้ประกอบธุรกิจ ให้ความสนใจโครงการไกล่เกลี่ยหนี้ทั่วไทยครั้งที่ 2 เผยผู้ประสบปัญหารีบยื่นคำร้องได้ทุกช่องทาง
วันอังคารที่ 29 มิถุนายน 2564
กระทรวงยุติธรรม โดยกรมบังคับคดี เผยลูกหนี้บัตรเครดิต-ผู้ประกอบธุรกิจ ให้ความสนใจโครงการไกล่เกลี่ยหนี้ทั่วไทยครั้งที่ 2 เผยผู้ประสบปัญหารีบยื่นคําร้องได้ทุกช่องทาง
กระทรวงยุติธรรม โดยกรมบังคับคดี เผยลูกหนี้บัตรเครดิต-ผู้ประกอบธุรกิจ ให้ความสนใจแห่เข้าร่วมโครงการไกล่เกลี่ยหนี้ทั่วไทยครั้งที่ 2 หลายร้อยราย พร้อมเชิญชวนผู้ประสบปัญหารีบยื่นคําร้องได้ทุกช่องทางถึง 30 กันยายนนี้
นางอรัญญา ทองน้ําตะโก อธิบดีกรมบังคับคดี เปิดเผยว่า เนื่องด้วยสถานการณ์แพร่ระบาดของเชื้อโควิด-19 ส่งผลให้ประชาชนมีภาระหนี้สินเพิ่มขึ้น และสถานการณ์ดังกล่าวมีลูกหนี้ตามคําพิพากษาที่อยู่ระหว่างก่อน และหลังการบังคับคดีจนได้รับผลกระทบทางเศรษฐกิจที่เป็นเหตุสุดวิสัย เกิดหนี้สินครัวเรือน หนี้รายย่อย หนี้บัตรเครดิต และหนี้ธุรกิจ ลูกหนี้ไม่มีรายได้มาชําระหนี้ ส่งผลกระทบทางการเงินในการดําเนินชีวิตประจําวัน กรมบังคับคดี จึงได้จัดโครงการไกล่เกลี่ยทั่วไทยร่วมใจช่วยเหลือลูกหนี้ที่ได้รับผลกระทบจากโควิดครั้งที่ 1 ขึ้นซึ่งมีลูกหนี้ให้ความสนใจเข้าร่วมโครงการเป็นจํานวนมาก โดยกรมบังคับคดีเร่งทําตามนโยบายของ นายสมศักดิ์ เทพสุทิน รัฐมนตรีว่าการกระทรวงยุติธรรม ที่เล็งเห็นถึงสภาพปัญหาความเดือดร้อนดังกล่าวอยู่ในขณะนี้ เพื่อเป็นการดําเนินโครงการอย่างต่อเนื่อง และเปิดโอกาสให้ลูกหนี้และเจ้าหนี้ได้เจรจาไกล่เกลี่ยด้วยความสะดวก รวดเร็ว และไม่มีค่าใช้จ่าย กรมบังคับคดีจึงจัดโครงการไกล่เกลี่ยทั่วไทยร่วมใจช่วยเหลือลูกหนี้ครั้งที่ 2 ขึ้นระหว่างวันที่ 1 พฤษภาคม - 30 มิถุนายน 2564 ที่ศูนย์ไกล่เกลี่ยข้อพิพาท กรมบังคับคดี และสํานักงานบังคับคดีทั่วประเทศ ทั้ง 116 แห่ง ซึ่งก็ได้รับความสนใจเป็นอย่างดีสามารถไกล่เกลี่ยคดีความได้ 312 เรื่อง ทุนทรัพย์ จํานวน 141,361,641.55 บาท พร้อมขยายระยะเวลาการดําเนินการโครงการดังกล่าวออกไปจนถึง 30 กันยายน 2564
ทั้งนี้ เชิญชวนประชาชนที่ประสบปัญหาหนี้สินซึ่งศาลมีคําพิพากษาแล้ว และอยู่ระหว่างการบังคับคดี เข้าร่วมการไกล่เกลี่ยได้ที่สํานักงานบังคับคดีทั่วประเทศ หรือยื่นคําร้องขอไกล่เกลี่ยผ่านทางเว็บไซต์กรมบังคับคดี www.led.go.th หรือสอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี โทรศัพท์ 02881-4840 , 02887-5072 หรือสายด่วนกรมบังคับคดี 1111 กด 79
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ขอบคุณประชาชน และผู้ประกอบการร้านค้า ที่ให้ความสนใจโครงการคนละครึ่ง ระยะที่ 5 ยืนยันให้ความสำคัญกับความช่วยเหลือพี่น้องชาวไทย ลดภาระค่าครองชีพ
วันศุกร์ที่ 19 สิงหาคม 2565
โฆษกรัฐบาลเผยนายกฯ ขอบคุณประชาชน และผู้ประกอบการร้านค้า ที่ให้ความสนใจโครงการคนละครึ่ง ระยะที่ 5 ยืนยันให้ความสําคัญกับความช่วยเหลือพี่น้องชาวไทย ลดภาระค่าครองชีพ
โฆษกรัฐบาลเผยนายกฯ ขอบคุณประชาชน และผู้ประกอบการร้านค้า ที่ให้ความสนใจโครงการคนละครึ่ง ระยะที่ 5 ยืนยันให้ความสําคัญกับความช่วยเหลือพี่น้องชาวไทย ลดภาระค่าครองชีพ
วันนี้ (19 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงความคืบหน้าโครงการคนละครึ่ง ระยะที่ 5 ซึ่งกระทรวงการคลังได้เปิดลงทะเบียน ผ่านแอปพลิเคชันเป๋าตัง ตั้งแต่เวลา 06.00 น. ในวันนี้ (19 ส.ค. 2565) เป็นวันแรก สําหรับประชาชนที่ไม่เคยเข้าร่วมหรือไม่เคยใช้สิทธิคนละครึ่ง ระยะที่ 4 จํานวน 2.3 แสนสิทธิ กระทรวงการคลังเปิดให้ลงทะเบียนผ่านเว็บไซต์ www.คนละครึ่ง.com และแอปพลิเคชันเป๋าตัง ซึ่งล่าสุดมีผู้เข้ามาลงทะเบียนครบ 2.3 แสนสิทธิแล้ว ส่วนประชาชนที่เคยเข้าร่วมโครงการฯ ได้กดยืนยันสิทธิเข้าร่วมโครงการคนละครึ่ง ระยะที่ 5 สะสมจํานวน 2.72 ล้านราย จากจํานวนคนที่ใช้สิทธิโครงการฯ ระยะที่ 4 ที่สามารถกดยืนยันสิทธิเข้าร่วมโครงการฯ ระยะที่ 5 ทั้งสิ้น 26.27 ล้านราย
ทางด้านการลงทะเบียนของผู้ประกอบการร้านค้า ซึ่งเปิดลงทะเบียนตั้งแต่วันที่ 15 ส.ค. 2565 พบว่ามีผู้ประกอบการร้านค้าเข้าร่วมโครงการฯ ระยะที่ 5 ทั้งสิ้นจํานวน 217,261 ร้านค้า แบ่งเป็นผู้ประกอบการร้านค้ารายเดิมจากโครงการฯ ระยะที่ 4 215,735 ร้านค้า และผู้ประกอบการร้านค้า รายใหม่ 1,526 ร้านค้า (ข้อมูล ณ วันที่ 18 ส.ค. 2565 เวลา 22.00 น.)
สําหรับกรณีปัญหาการลงทะเบียนผ่านแอปพลิเคชันเป๋าตังที่ขัดข้องชั่วคราวในช่วงเช้าวันที่ 19 ส.ค. 2565 เป็นผลมาจากการยกระดับระบบความปลอดภัยเพิ่มขึ้นของแอปพลิเคชันเป๋าตัง ทําให้ระบบต้องใช้ระยะเวลาประมวลผลนานขึ้น ประกอบกับมีจํานวนประชาชนให้ความสนใจเข้ามายืนยันสิทธิและลงทะเบียนเข้าร่วมโครงการฯ ระยะที่ 5 เป็นจํานวนมากในช่วงเวลาเดียวกัน อย่างไรก็ตาม ธนาคารกรุงไทยได้เร่งดําเนินการแก้ไขระบบจนสามารถกลับมาใช้งานได้ตามปกติเป็นที่เรียบร้อยตั้งแต่ช่วงประมาณเวลา 11.00 น.
“นายกรัฐมนตรีขอบคุณประชาชน และผู้ประกอบการร้านค้า รวมทั้งผู้ประกอบการแพลตฟอร์มต่างๆ ที่ให้ความสนใจเข้าร่วมในโครงการ โดยเป็นโครงการที่รัฐบาลตั้งใจดําเนินการขึ้น และดําเนินมาถึงระยะที่ 5 แล้ว เห็นได้ชัดถึงความตั้งใจของรัฐบาลที่ให้ความสําคัญกับความช่วยเหลือประชาชนทุกคน ที่ได้รับผลกระทบ ลดภาระค่าครองชีพ รวมทั้งตั้งใจดูแลชีวิตความเป็นอยู่ของประชาชนทุกคนให้ดีขึ้น ซึ่งนายกรัฐมนตรีตั้งใจทํางาน พร้อมให้การช่วยเหลือประชาชนในทุก ๆ ด้าน ผ่านโครงการ มาตรการต่าง ๆ เพื่อบรรเทาความเดือดร้อนของทุกคนในชาติ” นายอนุชาฯ กล่าว
................
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานเปิดโครงการแลกเปลี่ยนเรียนรู้ MOI KM Sharing Day ประจำปีงบประมาณ 2565
วันศุกร์ที่ 3 ธันวาคม 2564
รองปลัดวรวรรณฯ เป็นประธานเปิดโครงการแลกเปลี่ยนเรียนรู้ MOI KM Sharing Day ประจําปีงบประมาณ 2565
นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดโครงการแลกเปลี่ยนเรียนรู้ MOI KM Sharing Day
รองปลัดวรวรรณฯ เป็นประธานเปิดโครงการแลกเปลี่ยนเรียนรู้ MOI KM Sharing Day ประจําปีงบประมาณ 2565
วันนี้ (3 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดโครงการแลกเปลี่ยนเรียนรู้ MOI KM Sharing Day ซึ่งเป็นกิจกรรมที่สํานักงานปลัดกระทรวงอุตสาหกรรมจัดทําขึ้น เพื่อส่งเสริมให้บุคลากรของกระทรวงอุตสาหกรรมได้รับความรู้และวิทยาการใหม่ๆ รวมถึงได้มีโอกาสแลกเปลี่ยนความรู้และประสบการณ์ในการทํางานร่วมกัน ก่อให้เกิดแนวทางการดําเนินงานที่เป็น Best Practices เพื่อพัฒนาสู่องค์กรแห่งการเรียนรู้ต่อไป โดยในปีงบประมาณ 2565 ได้กําหนดจัดกิจกรรม จํานวน 12 ครั้ง สําหรับการจัดกิจกรรมครั้งนี้ เป็นการจัดกิจกรรมครั้งที่ 1 นําเสนอความรู้ เรื่อง การจัดซื้อจัดจ้างอย่างไรไม่ให้เกิดข้อผิดพลาด โดยได้รับเกียรติจากผู้แทนกองกลางและกองกฎหมาย สํานักงานปลัดกระทรวงอุตสาหกรรม เป็นผู้ถ่ายทอดความรู้ ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม และผ่านระบบ Zoom Meeting.
รัฐบาลไทย-ข่าวทำเนียบรัฐบาล-โฆษกรัฐบาลแจงเศรษฐกิจไทยกำลังเดินหน้า การลงทุนโดยตรง (FDI) ของไทยในไตรมาสแรก ปี 2564 มีมูลค่า 4,012.23 ล้านดอลลาร์สหรัฐ ขยายตัวสูง 43.8 % เมื่อเทียบกับช่วงเดียวกันของปีก่อน
วันเสาร์ที่ 18 กันยายน 2564
โฆษกรัฐบาลแจงเศรษฐกิจไทยกําลังเดินหน้า การลงทุนโดยตรง (FDI) ของไทยในไตรมาสแรก ปี 2564 มีมูลค่า 4,012.23 ล้านดอลลาร์สหรัฐ ขยายตัวสูง 43.8 % เมื่อเทียบกับช่วงเดียวกันของปีก่อน
โฆษกรัฐบาลแจงเศรษฐกิจไทยกําลังเดินหน้า การลงทุนโดยตรง (FDI) ของไทยในไตรมาสแรก ปี 2564 มีมูลค่า 4,012.23 ล้านดอลลาร์สหรัฐ ขยายตัวสูง 43.8 % เมื่อเทียบกับช่วงเดียวกันของปีก่อน วอนฝ่ายค้านอย่าจ้องทําลายรัฐบาล จนทําให้บรรยากาศเศรษฐกิจประเทศเสียหาย
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า รัฐบาลกําลังดําเนินการแก้ไขปัญหาทางเศรษฐกิจมาถูกทางแล้ว โดยเศรษฐกิจในครึ่งปีแรกขยายตัวที่ร้อยละ 2.0 และในไตรมาสที่ 2 มีการขยายตัวถึงร้อยละ 7.5 ซึ่งสูงกว่าประเทศอื่นในเอเชีย เช่น เวียดนาม อินโดนีเซีย และเกาหลีใต้ทั้งนี้มูลค่าการลงทุนโดยตรงของไทยยังขยายตัวสูงขึ้น ช่วงไตรมาสแรก ปี 2564 มีมูลค่าทั้งสิ้น 4,012.23 ล้านดอลลาร์สหรัฐ ขยายตัวสูงถึงร้อยละ 43.8 เมื่อเทียบกับช่วงเดียวกันของปีก่อน สะท้อนให้เห็นถึงเม็ดเงินลงทุนที่ไหลกลับเข้ามาลงทุนในประเทศไทย สัญญาณการจ้างงานเริ่มมีปรับดีขึ้น อัตราการว่างงานล่าสุดปรับตัวลดลงเหลือร้อยละ 1.9 ของกําลังแรงงาน เทียบกับอัตราการว่างงานที่เคยสูงสุดที่ร้อยละ 2.1 เมื่อปีก่อน คาดว่ารายได้ต่อหัวของประชาชนจะอยู่ที่ 232,024.0 บาทต่อคนต่อปีซึ่งเพิ่มขึ้นจากปีที่แล้วที่ อยู่ที่ 225,845.7 บาทต่อคนต่อปี จะเห็นว่ารายได้ของประชาชนมีแนวโน้มจะกลับมาฟื้นตัวดีขึ้นตามการฟื้นตัวทางเศรษฐกิจ
นายธนกร กล่าวอีกว่า ปัจจัยสําคัญที่จะทําให้เศรษฐกิจไทยฟื้นตัว ส่วนหนึ่งมาจากบทบาทของภาครัฐที่เดินมาถูกทางแล้ว รวมทั้งมาตรการเยียวยา มาตรการฟื้นฟูและกระตุ้นการบริโภคภายในประเทศ จากข้อริเริ่มวิสัยทัศน์ของท่านนายกฯ อาทิ เช่น โครงการเยียวยาผู้มีบัตรสวัสดิการแห่งรัฐ โครงการคนละครึ่ง โครงการเราชนะ โครงการยิ่งใช้ยิ่งได้ มาตรการบรรเทาภาระค่าสาธารณูปโภค มาตรการบรรเทาค่าใช้จ่ายด้านการศึกษา มาตรการเยียวยานายจ้างและผู้ประกันตน ม.33 ม.39 และ ม.40 รวมถึงมาตรการด้านการเงินผ่านสถาบันการเงินเฉพาะกิจของรัฐ เพื่อเสริมสภาพคล่องให้แก่ผู้ประกอบการ SMEs และประชาชน อาทิ สินเชื่อดอกเบี้ยต่ํา (Soft loan) จาก ธ.ออมสิน และ ธปท. ที่ส่งต่อไปยังสถาบันการเงินต่าง ๆ เพื่อช่วยเหลือลูกหนี้ บรรเทาความเดือดร้อนในเรื่องสภาพคล่อง มาตรการพักชําระหนี้ ทั้งในส่วนของธนาคารของรัฐ และธนาคารพาณิชย์เอกชน ตลอดจน ภาครัฐได้มีการเร่งควบคุมการแพร่ระบาดและมีการฉีดวัคซีนป้องกัน COVID-19 เพิ่มขึ้นตามลําดับ รวมถึงการเปิดรับนักท่องเที่ยวต่างชาติบางส่วน เช่น ในพื้นที่ภูเก็ตแซนด์บอกซ์ สมุยพลัสโมเดล และพื้นที่นําร่องอื่น ๆ จากปัจจัยต่าง ๆ คาดว่าจะส่งผลให้เศรษฐกิจไทยในปี 2564 สามารถขยายตัวเป็นบวกได้ และคาดว่าจะขยายตัวได้เพิ่มขึ้นต่อเนื่องในปี 2565 จึงอยากวิงวอนนักการเมืองพรรคฝ่ายค้านที่พยายามวิเคราะห์เศรษฐกิจ อย่าหลงประเด็น สร้างความสับสนว่าเศรษฐกิจไทยในขณะนี้มีความย่ําแย่ จนทําให้บรรยากาศเศรษฐกิจประเทศเสียหาย ในขณะที่นายกรัฐมนตรีกําลังเดินหน้าพลิกโฉมประเทศ ให้ประเทศและประชาชนมีความมั่นคง มั่งคั่ง อย่างยั่งยืน
-------------------
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม อำนวยความสะดวกผู้ประกอบการ 76 จังหวัด เพิ่มช่องทางการชำระค่าธรรมเนียมโรงงาน 6 ช่องทาง
วันจันทร์ที่ 23 สิงหาคม 2564
สํานักงานปลัดกระทรวงอุตสาหกรรม อํานวยความสะดวกผู้ประกอบการ 76 จังหวัด เพิ่มช่องทางการชําระค่าธรรมเนียมโรงงาน 6 ช่องทาง
"สํานักงานปลัดกระทรวงอุตสาหกรรม" อํานวยความสะดวกผู้ประกอบการ 76 จังหวัดทั่วประเทศ เพิ่มช่องทางการชําระค่าธรรมเนียมโรงงาน 6 ช่องทาง ดังนี้
1. Mobile Banking
2. Internet Banking
3. ตู้ ATM
4. เคาน์เตอร์ธนาคาร
5. หักบัญชีธนาคาร
6. เคาน์เตอร์เซอร์วิส
สามารถดาวน์โหลดใบเสร็จอิเล็กทรอนิกส์จากกรมบัญชีกลางได้ที่ QR Code
หรือตามลิงค์ https://epayment.cgd.go.th/e-payment/public/billing/search
สอบถามข้อมูลเพิ่มเติมได้ที่
Line : @iindustry
เว็บไซค์ : http://i.industry.go.th
โทร : 0 2430 6976
#สํานักงานปลัดกระทรวงอุตสาหกรรม
#สํานักงานอุตสาหกรรมจังหวัด76จังหวัด
#กระทรวงอุตสาหกรรม
#ชําระค่าธรรมเนียมโรงงาน
#iindustry
#PRINDUSTRYMOI
รัฐบาลไทย-ข่าวทำเนียบรัฐบาล-ครม.เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจำปีครั้งที่ 2 ตั้งแต่วันที่ 1 พฤศจิกายน 2564- 28 กุมภาพันธ์ 2565
วันอังคารที่ 12 ตุลาคม 2564
ครม.เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจําปีครั้งที่ 2  ตั้งแต่วันที่ 1 พฤศจิกายน 2564- 28 กุมภาพันธ์ 2565
ครม.เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจําปีครั้งที่ 2  ตั้งแต่วันที่ 1 พฤศจิกายน 2564- 28 กุมภาพันธ์ 2565
วันนี้ 12 ต.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจําปีครั้งที่ 2 ตั้งแต่วันที่ 1 พฤศจิกายน 2564 ซึ่งตามรัฐธรรมนูญมาตรา 121 บัญญัติให้ในปีหนึ่งมีสมัยประชุมสามัญของรัฐสภา2สมัย สมัยละ 120 วัน โดยให้ถือวันที่มีการเรียกประชุมรัฐสภาเพื่อให้สมาชิกได้มาประชุมครั้งแรก เป็นวันเริ่มสมัยประชุมสามัญประจําปีครั้งที่ 1 ส่วนวันเริ่มสมัยประชุมสามัญประจําปีครั้งที่ 2 ให้เป็นไปตามที่สภาผู้แทนราษฎรกําหนด
ทั้งนี้เนื่องจากได้มีพระราชกฤษฎีกาเรียกประชุมรัฐสภาปี 2562 กําหนดให้มีการเรียกประชุมรัฐสภาเพื่อให้สมาชิกได้มาประชุมครั้งแรก โดยให้ถือเป็นวันเริ่มสมัยประชุมสามัญประจําปีครั้งที่ 1 ตั้งแต่วันที่ 22 พฤษภาคม 2562 และต่อมาสภาผู้แทนราษฎรได้กําหนดให้วันที่ 1 พฤศจิกายน เป็นวันเริ่มประชุมสามัญประจําปีครั้งที่ 2 ซึ่งเป็นลักษณะเดียวกันมาตลอด ในรอบนี้จึงกําหนดให้วันที่ 1 พฤศจิกายน 2564 เป็นวันเริ่มประชุมสามัญประจําปีครั้งที่ 2 เช่นกัน และสิ้นสุดในวันที่ 28 กุมภาพันธ์ 2565
...............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน”เตรียมนำคณะเข้าร่วมประชุมสมัชชาอนามัยโลก สมัยที่ 75 ณ นครเจนีวา สมาพันธรัฐสวิส ระหว่างวันที่ 22-26 พ.ค. ร่วมถกวาระสำคัญด้านสาธารณสุข
วันเสาร์ที่ 21 พฤษภาคม 2565
รองนายกรัฐมนตรี “อนุทิน”เตรียมนําคณะเข้าร่วมประชุมสมัชชาอนามัยโลก สมัยที่ 75 ณ นครเจนีวา สมาพันธรัฐสวิส ระหว่างวันที่ 22-26 พ.ค. ร่วมถกวาระสําคัญด้านสาธารณสุข
รองนายกรัฐมนตรี “อนุทิน”เตรียมนําคณะเข้าร่วมประชุมสมัชชาอนามัยโลก สมัยที่ 75 ณ นครเจนีวา สมาพันธรัฐสวิส ระหว่างวันที่ 22-26 พ.ค. ร่วมถกวาระสําคัญด้านสาธารณสุขและเลือกตั้งผู้อํานวยการใหญ่ WHO
วันที่ 21 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างวันที่ 22-28 พ.ค. 2565 นายอนุทิน ชาญวีรกูล รองนายกรัฐมนตรีและรมว.สาธารณสุข มีกําหนดนําคณะผู้บริหารกระทรวงสาธารณสุขเข้าร่วมการประชุมสมัชชาอนามัยโลก (World Health Assembly : WHA) สมัยที่ 75 ณ นครเจนีวา สมาพันธรัฐสวิส ซึ่งครั้งนี้จะมีผู้แทนจากประเทศสมาชิกองค์การอนามัยโลก (WHO) ในระดับรัฐมนตรีเข้าร่วม
ในการประชุม WHA จะเป็นโอกาสที่ผู้แทนประเทศสมาชิกจะได้หารือแลกเปลี่ยนในวาระสําคัญด้านสุขภาพ และ สาธารณสุข โดยรองนายกรัฐมนตรีจะกล่าวถ้อยแถลงต่อที่ประชุมภายใต้หัวข้อ Health for Peace, Peace for Health และในโอกาสนี้มีกิจกรรมคู่ขนานที่รองนายกรัฐมนตรีจะได้นําเสนอผลสรุปจากกิจกรรมการประเมินสถานการณ์การรับมือกับโรคระบาดในประเทศไทยซึ่ง WHO ได้เลือกประเทศไทยให้เป็นประเทศต้นแบบลําดับที่ 3 ในการดําเนินกิจกรรม
นอกจากนี้ ยังมีกําหนดการสําคัญที่รองนายกรัฐมนตรีจะเข้าร่วมคือการเลือกตั้งผู้อํานวยการใหญ่ WHO ซึ่งนายทีโดรส อัดฮานอม กีบรีเยซุส (Tedros Adhanom Ghrebreyesus) ผู้อํานวยการใหญ่ WHO คนปัจจุบันเป็นเพียงบุคคลเดียวที่ได้รับการเสนอชื่อโดยประเทศสมาชิกให้ได้รับเลือกตั้งในครั้งนี้ โดยในที่ประชุมการเลือกตั้งนายอนุทิน จะกล่าวถ้อยแถลงต่อที่ประชุมในนามของภูมิภาคเอเชียตะวันออกเฉียงใต้ด้วย
น.ส.ไตรศุลี กล่าวว่า นอกจากการเข้าร่วมประชุมกับประเทศสมาชิก WHO แล้ว รองนายกรัฐมนตรีพร้อมผู้บริหารกระทรวงสาธารณสุขมีกําหนดหารือทวิภาคีกับผู้แทนองค์กรและจากประเทศต่างๆ อาทิ หารือกับนายทีโดรส อัดฮานอม กีบรีเยซุส ผู้อํานวยการใหญ่ WHO ในประเด็นการดําเนินการตั้งสํานักงานเลขาธิการของศูนย์อาเซียนด้านการรับมือกับภาวะฉุกเฉินทางสาธารณสุขและโรคอุบัติใหม่ (ACPHEED) ในประเทศไทย การประเมินสถานการณ์การรับมือกับโรคระบาด หรือ Universal Health Preparedness Reviews : UHPR ในประเทศไทยและประเทศสมาชิกอาเซียน ตลอดจนการเตรียมการจัดประชุม APEC High-Level Meeting on Health and the Economy (HLM) ครั้งที่ 12 ที่ประเทศไทย
นอกจากนี้ รองนายกรัฐมนตรีมีกําหนดการหารือกับผู้อํานวยการองค์การอนามัยโลกภูมิภาคเอเชียตะวันออกเฉียงใต้ เกี่ยวกับความร่วมมือด้านสาธารณสุขระหว่างรัฐบาลไทยกับสํานักงานองค์การอนามัยโลกภูมิภาคเอเชียตะวันออกเฉียงใต้ หารือร่วมกับ รมว.สาธารณสุขคาซัคสถาน ในประเด็นหลักประกันสุขภาพถ้วนหน้า (UHC) ในการประชุมสมัชชาสหประชาชาติ ปี 2566 รวมถึงหารือกับรมว.สาธารณสุขมาเลเซีย ในประเด็นความร่วมมือด้านสาธารณสุขระหว่างไทยกับมาเลเซีย และประเด็นความคืบหน้านโยบายการใช้ประโยชน์จากกัญชาในทางการแพทย์ในประเทศไทย
รัฐบาลไทย-ข่าวทำเนียบรัฐบาล-กระบวนการผู้โดยสารขาเข้าระหว่างประเทศ ณ ทสภ. ภายหลังการยกเลิกข้อกำหนดการเดินทางเข้าประเทศแบบ Test & Go ตั้งแต่วันที่ 1 พฤษภาคม 2565 เป็นต้นไป
วันอังคารที่ 3 พฤษภาคม 2565
กระบวนการผู้โดยสารขาเข้าระหว่างประเทศ ณ ทสภ. ภายหลังการยกเลิกข้อกําหนดการเดินทางเข้าประเทศแบบ Test & Go ตั้งแต่วันที่ 1 พฤษภาคม 2565 เป็นต้นไป
ท่าอากาศยานสุวรรณภูมิ (ทสภ.) ได้จัดทํา Infographic กระบวนการผู้โดยสารขาเข้าระหว่างประเทศ ณ ทสภ. ภายหลังการยกเลิกข้อกําหนดการเดินทางเข้าประเทศแบบ Test & Go ตั้งแต่วันที่ 1 พฤษภาคม 2565 เป็นต้นไป
กระบวนการผู้โดยสารขาเข้าระหว่างประเทศ ณ ท่าอากาศยานสุวรรณภูมิ ภายหลังการยกเลิกข้อกําหนดการเดินทางเข้าประเทศแบบ Test&Go ตั้งแต่วันที่ 1 พฤษภาคม 2565 เป็นต้นไป ซึ่งจะแยกผู้โดยสารเป็น 2 กลุ่ม ประกอบด้วย
1) กรณีได้รับวัคซีนครบตามเกณฑ์ หรือ ไม่ได้รับวัคซีน / รับวัคซีนไม่ครบตามเกณฑ์ แต่มีผลตรวจ RT-PCR ไม่เกิน 72 ชม. สามารถเข้าประเทศไทยได้โดยไม่ต้องตรวจ RT-PCR เมื่อมาถึงและไม่ต้องกักตัว
2) กรณีไม่ได้รับวัคซีนหรือรับวัคซีนไม่ครบตามเกณฑ์และไม่มีผลตรวจ RT-PCR ก่อนเดินทางเข้าประเทศไทย ต้องกักตัวในระบบ AQ
ทั้งนี้ ผู้โดยสารที่ต้องการทราบข้อมูลเพิ่มเติมเกี่ยวกับการใช้บริการ สามารถสอบถามได้ที่ AOT Contact Center หมายเลขโทรศัพท์ 1722 ตลอด 24 ชั่วโมง
———————————————
Entry measures for international arriving passengers at Suvarnabhumi Airport after the eased of Test&Go entry requirements. From May 1, 2022 onwards, passengers will be separated into:
1. Fully vaccinated or unvaccinated but have RT-PCR test result 72 hours prior to departure passenger can enter Thailand without additional RT-PCR testing. No quarantine needed.
2. Unvaccinated or not fully vaccinated passengers with no RT-PCR test result before enter Thailand will need to quarantine with AQ system.
For more information regarding the service, contact AOT Contact center 1722, 24/7.
รัฐบาลไทย-ข่าวทำเนียบรัฐบาล-รมว.เฮ้ง ส่งที่ปรึกษาฯ ลงพื้นที่ช่วยเหลือชาวประมง จ.เพชรบุรี สร้างงาน สร้างอาชีพ มีรายได้
วันพฤหัสบดีที่ 19 พฤษภาคม 2565
รมว.เฮ้ง ส่งที่ปรึกษาฯ ลงพื้นที่ช่วยเหลือชาวประมง จ.เพชรบุรี สร้างงาน สร้างอาชีพ มีรายได้
. .
เมื่อวันที่ 19 พฤษภาคม 2565นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานลงพื้นจังหวัดเพชรบุรี พร้อมทีมหัวหน้าส่วนราชการสังกัดกระทรวงแรงงานจังหวัดเพชรบุรี หารือร่วมกับชาวประมงจังหวัดเพชรบุรี ณ องค์การบริหารส่วนตําบลบางแก้ว อําเภอบ้านแหลม จังหวัดเพชรบุรี เพื่อหารือแนวทางการให้ความช่วยเหลือในการแปรรูปหอยกาบ
เป็นผลิตภัณฑ์ต่าง ๆ พร้อมทั้งหาช่องทางจัดจําหน่ายสู่ตลาดให้กับชาวประมงในพื้นที่
นางธิวัลรัตน์กล่าวว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรีที่กํากับดูแลกระทรวงแรงงาน และนายสุชาติ ชมกลิ่น รัฐมนตรีว่าการกระทรวงแรงงาน ได้ให้ความสําคัญกับการพัฒนาคุณภาพชีวิตของแรงงานนอกระบบ และกลุ่มเปราะบางที่ต้องการมีงานทํา มีอาชีพ มีรายได้ และยังมีศักยภาพ แต่ไม่มีโอกาสเข้าถึงแหล่งเงินทุน โดยได้กําชับให้กระทรวงแรงงาน เข้าไปดูแลช่วยเหลือเพื่อให้เกิดความเท่าเทียมอย่างทั่วถึง ซึ่งแรงงานประมง เป็นกลุ่มที่ทํางานในท้องถิ่นที่สําคัญต่อการขับเคลื่อนเศรษฐกิจฐานราก จะต้องได้รับการพัฒนาคุณภาพชีวิตในทุก ๆ ด้าน ไม่ว่าจะเป็นด้านการสร้างงาน สร้างอาชีพ สร้างรายได้ รวมทั้งสร้างหลักประกันทางสังคมให้แก่แรงงานนอกระบบ และกลุ่มเปราะบางเหล่านี้ด้วย
นางธิวัลรัตน์กล่าวต่อว่า จากสถานการณ์การแพร่ระบาดของโรคโควิด-19 ที่เข้ามาในประเทศไทย ส่งผลกระทบต่อภาคแรงงานทั้งในระบบและนอกระบบเป็นอย่างมาก ทําให้แรงงานส่วนใหญ่มีรายได้ประจําที่ลดลง จากรายได้ที่ลดลงนี้ส่งผลกระทบต่อเรื่องปากท้องและวิถีชีวิตความเป็นอยู่ ซึ่งกลุ่มชาวประมงในอําเภอบ้านแหลม ที่ประสบปัญหาในเรื่องของหอยกาบที่จับมาได้จากการทําประมงไม่สามารถจําหน่ายได้ ทําให้เกิดความเสียหายเป็นจํานวนมาก ท่านสุชาติ ชมกลิ่น รัฐมนตรีว่าการกระทรวงแรงงาน จึงได้มอบหมายให้ดิฉัน นําทีม 5 เสือแรงงานเข้าช่วยเหลือ เพื่อร่วมกันหารือกับกลุ่มชาวประมง และผู้นําชุมชนในพื้นที่ในการหาแนวทางดําเนินการ ตั้งแต่การแปรรูปหอยกาบ การทําบรรจุภัณฑ์ หีบห่อ และการจัดตั้งกลุ่มแม่บ้านชาวประมง รวมทั้งให้มีการจดทะเบียนกับกรมการจัดหางานเป็นผู้รับงานไปทําที่บ้าน เพื่อจะได้ให้กลุ่มได้มีโอกาสเข้าถึงแหล่งเงินทุน สามารถนําไปซื้อวัตถุดิบและอุปกรณ์หรือขยายการผลิต เพื่อสร้างอาชีพ และสร้างรายได้ให้กับกลุ่มแรงงานชาวประมงในพื้นที่ดังกล่าวต่อไป